ועדת הכספים, כנסת 24, פרוטוקול מספר 4, 2021-05-03 12:15

משה גפני: אנחנו בסעיף האחרון בסדר-היום: סכנת סגירת המאפייה המרחבית בקרית שמונה ופיטורי מאות עובדים.

משה גפני: קיימנו שני דיונים בעניין הזה.

משה גפני: בעצם היה מכרז שאמר בתוצאות שלו, שבעצם משרד הביטחון מפסיק לרכוש את הלחם מהמאפייה המרחבית בקריית שמונה וזה יביא לפיטורי 120 עובדים מקריית שמונה אבל בעצם בסך הכול 150 עובדים.

משה גפני: ביקשתי ממנכ"לי משרדי הביטחון והכלכלה לדחות את העניין הזה, לראות, אולי ניתן למצוא פתרון ודחו את זה.

משה גפני: עכשיו המציאות היא כזו שבה זה עומד במצב הזה שמעבירים את זה למאפייה אחרת, והמאפייה המרחבית בקריית שמונה תיסגר ולעובדים לא תהיה פרנסה בקריית שמונה שזה דבר נורא ואיום.

קטי קטרין שטרית: גם ביקשת – ועדת הכספים גם הנחתה שוועדת המחירים במשרד הכלכלה צריכה להתכנס כדי לקבוע את המחיר, והיא טרם התכנסה לדון בעניין העלויות הייצור של הלחם.

קטי קטרין שטרית: זה קריטי מאוד כדי לקבוע, כי אי אפשר לקיים מכרז אם אין את זה.

משה גפני: בסדר.

משה גפני: תכף נשמע גם את משרד המשפטים.

משה גפני: בבקשה.

ינון אזולאי: הדיונים שקיימנו פה מטרתם היתה לראות איך אנחנו באים לקראת העובדים האלה, והיה סיכום אחרון שוועדת המחירים תתכנס כי המחיר שברמן נתן שם, לפי הנתונים שיש בידינו, הוא מחיר הפסד, וזה לא היה מחיר מינימום בעצם.

ינון אזולאי: ביקשנו לדעת מה קורה עם זה.

ינון אזולאי: היה סיכום שתתכנס הוועדה הזאת.

ינון אזולאי: לצערי הוועדה לא התכנסה, נכון למה שאנחנו יודעים.

דוד לפלר: התכנסה.

ינון אזולאי: נשמח לשמוע מה היה, כי לא קיבלנו עדכון למרות שהוועדה היתה צריכה לקבל עדכון.

ינון אזולאי: גם פניתי לשר הביטחון.

קטי קטרין שטרית: גם אני, והוא לא עונה.

ינון אזולאי: חזרו אליי שלשום מהלשכה שלו, כי אני מהקואליציה.

משה גפני: משרד הביטחון, בבקשה.

משה גפני: דיברתי עם מנכ"ל משרד הביטחון בשבוע שעבר.

משה גפני: אני רוצה לדעת האם ניתן להאריך את המועד.

משה גפני: בינתיים נשמע גם ממשרד הכלכלה, נראה מה ניתן לעשות.

שני איבגי: שלום, אני מהלכה המשפטית.

שני איבגי: נכון להיום הוגשה עתירה כנגד משרד הביטחון, כנגד מנכ"ל משרד הכלכלה מטעם המאפייה שזכתה בשני אזורים במכרז.

משה גפני: לא שומעים.

שני איבגי: נכון להיום הוגשה עתירה על-ידי המאפייה שזכתה בשני אזורים במכרז בבקשה לפעול לקדם את הוצאת ההזמנה.

שני איבגי: בעצם לאחר שיח עם הפרקליטות ועם משרד הכלכלה למיטב ידיעתי, ותכף משרד הכלכלה יעדכן, אין כוונה לפקח על המחירים ולכן אין עוד עילה להמשיך לעכב.

ינון אזולאי: את אומרת שמפסידים מזה שהיה מכרז?

שני איבגי: נעשתה בדיקה על-ידי רשות התחרות.

שני איבגי: היא קבעה שאין פה עניין של מחירים הפסדיים.

שני איבגי: אין פה בעיה עם המחירים במכרז.

שני איבגי: זה לא בדיקה שלנו; זה בדיקה חיצונית שמשרד הכלכלה פנה לרשות התחרות.

ינון אזולאי: הוועדה אמרה שזה לא מחיר הפסד.

מיקי לוי: תכף נשמע את משרד הכלכלה, אם זה מחירי הפסד או לא.

שני איבגי: אם זה מחיר הפסד, יש פה בעיה.

משה גפני: זאת המציאות, שיש בג"ץ, וזה מה שאתם צריכים לעשות מבחינת התביעה?

משה גפני: תכף נשמע.

משה גפני: אי אפשר לשחק ראש קטן בעניין הזה.

קטי קטרין שטרית: אדוני היושב-ראש, אם יש הליך משפטי, למה מפסיקים את הפעילות של המאפייה?

קטי קטרין שטרית: צריך לחכות לראות מה יהיה.

משה גפני: משרד הכלכלה.

ינון אזולאי: הוא מכבד בנוכחותו, מגיע המנכ"ל.

ינון אזולאי: יישר כוח.

דוד לפלר: התביעה שהוגשה על-ידי מאפיית ברמן נגד משרד הביטחון ונגדי אישית – אני לא כל כך מבין למה – הסיפור כזה: המחיר שרשות התחרות בדקה אכן קבעה שהמחיר אינו הפסדי, כמחיר שולי.

דוד לפלר: מי שלמד כלכלה שנה א' יודע שמחיר שולי זה המחיר – מישהו מייצר הרבה דברים, עכשיו מייצר עוד מוצר קטן שזה לחם אחיד, שזה המוצר העיקרי של המאפיות הגדולות האלה.

דוד לפלר: לכן באותו זמן שברמן רוצים שמשרד הביטחון יכיר שזה מחיר סביר, ברמן בא לוועדת המחירים המשותפת למשרד האוצר ולמשרד הכלכלה, ומבקשת שמחיר הלחם המפוקח לייקר אותו מעבר לעלות הלחם, מעבר ל-5.10.

דוד לפלר: כלומר הם מגישים מכרז למשרד הביטחון שהם אומרים שהעלות שלהם 2.70, ואומרים לוועדת המחירים לממשלה, ואומרים: 5.10 לא מספיק לנו.

קטי קטרין שטרית: לא ייאמן.

מיקי לוי: זה לא יעבור בשקט.

דוד לפלר: לכן היה לי חשוב לדייק את מה שאמרה נציגת משרד הביטחון.

דוד לפלר: נכון שרשות התחרות קבעה 2.70, אבל היא כתבה במפורש שזה מחיר שולי.

דוד לפלר: אף כלכלן לא יכול להצדיק פער בין 2.70 ל-5.20 כאילו הוצאות של הנהלה וכלליות וכו'.

דוד לפלר: לכן ועדת המחירים כן התכנסה אבל עדיין לא הגיעה למסקנה כי הפער כל כך גדול שאף כלכלן לא יכול להסביר את זה.

דוד לפלר: לכן יש שתי אפשרויות: או יגידו שזה קרוב ל-5.10, ואז המחיר של משרד הביטחון חייב לעלות, כי 2.70 זה מחיר הפסדי; או יגידו שזה קרוב ל-2.70, אז כל עם ישראל יכול ליהנות מלחם אחיד במחיר יותר זול.

דוד לפלר: לכן הבקשה שלי למשרד הביטחון היתה – זה נושא רציני.

דוד לפלר: לחם אחיד זה מוצר הכי נצרך בארץ.

דוד לפלר: תנו לנו עד סוף השנה לבדוק את הנושא הזה עם כלכלנים ונגיע למסקנה.

דוד לפלר: או רימו אותנו לאורך כל השנים כשביקשו 5.10, או נותנים מחיר הפסדי כדי לסגור את מאפיית קריית שמונה.

דוד לפלר: לא יכול להיות שני הדברים.

משה גפני: אומר לי מנכ"ל משרד הביטחון, שיש ביקורת מרומזת עליך.

משה גפני: הוא לא דיבר נגדך.

דוד לפלר: רק תבעו אותי בבית משפט.

משה גפני: שיחה שהיתה לי עם מנכ"ל משרד הביטחון בשבוע שעבר – הוא מסכים.

משה גפני: אומר: רציתי לדחות את זה, אבל הפרקליטות אומרת: אתה חייב ליישם את זה מיידית.

משה גפני: משרד הכלכלה הוא חלק מהמשחק הזה.

משה גפני: משרד הכלכלה צריך לבוא לפרקליטות ולומר את מה שאתה אומר.

דוד לפלר: אמרנו.

משה גפני: לכן אתה צריך לבוא לכאן לוועדה, לומר לנו מה לעשות.

משה גפני: הרי אין לנו סמכות.

דוד לפלר: גם לי אין סמכות.

דוד לפלר: אני לא יכול לומר למשרד הביטחון מה לעשות במכרז.

דוד לפלר: אמרתי את דעתי, והם באמת דחו את זה בכמה חודשים כפי שציינת.

דוד לפלר: אני חושב שזה לא מספיק.

משה גפני: אבל הפרקליטות אומרת: תיישם את זה במיידי.

דוד לפלר: אני לא יכול להתווכח משפטית עם הפרקליטות.

דוד לפלר: הם אומרים שמשפטית צריך לאפשר למשרד הביטחון לממש את המכרז.

דוד לפלר: עמדתי כפי שאמרתי אותה – שלחתי אותה בכתוב.

דוד לפלר: שלחתי למנכ"ל משרד הביטחון שלאור הפער העצום הזה שגילינו ממשלת ישראל צריכה – זמן – או נוזיל את הלחם לכל עם ישראל או המחיר- - -

משה גפני: מתי שלחת את המכתב הזה?

דוד לפלר: ב-10 במרס.

דוד לפלר: כן קיבלתי מכתב חזרה ממנכ"ל משרד הביטחון והוא אומר שהוא מוכן לדחייה נוספת אבל בדבר נכונות

דוד לפלר: כם לקחת אחריות על תוצאות ההליכים המשפטיים.

קטי קטרין שטרית: זה תמיד איומים, כמו תפתחו את השגרירות, תהיה אינתיפאדה.

קטי קטרין שטרית: משרד הביטחון מומחה להפחיד את כל העולם.

קטי קטרין שטרית: לא ייאמן.

מיקי לוי: יש פה חברים בוועדת הכספים המשותפת לחוץ וביטחון.

מיקי לוי: יש לנו כמה מנופים גם מול משרד הביטחון.

מיקי לוי: את האיומים האלה שלא יפעילו עלינו.

מיקי לוי: מי שמבין, יבין.

משה גפני: בבקשה.

יפעת שאשא ביטון: תודה.

יפעת שאשא ביטון: שאלה עניינית.

יפעת שאשא ביטון: איזה כלכלן יוכל לעשות עבודה עד סוף השנה, שלא יכול לעשות עכשיו?

דוד לפלר: במשך שנים רבות כלכלנים ורואי חשבון ואנשי האוצר שעומדים בראש ועדת המחירים ואנשי משרד הכלכלה הכירו בעלויות של 5 שקלים, 5.10 שקלים.

יפעת שאשא ביטון: למה צריך כמה חודשים כדי להבין את הפער?

דוד לפלר: לא יודע.

דוד לפלר: צריך לקבל החלטה.

יפעת שאשא ביטון: למה צריך כל כך הרבה זמן?

ינון אזולאי: אמרו להם: זה המחיר, 5.10.

יפעת שאשא ביטון: כמה ימים, סוגר את עצמו, מקבל החלטה.

יפעת שאשא ביטון: זה לא רלוונטי.

יפעת שאשא ביטון: צריך כלכלן לשבת, לא צריך לחכות עד סוף השנה.

יפעת שאשא ביטון: אני לא מבינה את התהליך.

דוד לפלר: זה שעשר שנים עבדו עליהם או הם טעו – נאמר שרשות התחרות צודקת וזה סביב ה-3 שקלים, כלומר עשר שנים הוועדה הזאת אישרה לממשלת ישראל לשלם מחיר מופקע למאפיות.

דוד לפלר: זו המשמעות.

דוד לפלר: אני לא חושב שזה מהיום למחר.

דוד לפלר: אני רוצה לתת זמן כדי שהמאפייה הזאת לא תיסגר, לא מתבייש לומר את זה.

דוד לפלר: זה הסיפור.

גלעד אהרונסון: אנו מוכנים לחשוף כל נייר שצריך.

גלעד אהרונסון: אני בספק לגבי המאפיות הגדולות, כמה הם ישתפו פעולה.

אופיר כץ: לגבי המכתב שמשרד הביטחון שלח לך, אם יש פה תגובה או איום לגבי הפיצויים, אולי כדאי – מאחר שאלה פערים שאי אפשר להסביר אותם, וייתכן שיהיה פה שינוי, אולי גם המשרד שלכם, גם משרד הביטחון, גם משרד האוצר, שלושה משרדים די גדולים יתאחדו ביחד לקחת אחריות מבחינת פיצויים לאותו הליך שיהיה בבית משפט.

אופיר כץ: שלא תספגו את זה לבד, שהוא לא יגיד שהוא מוכן לספוג את זה לבד.

אופיר כץ: אני מדבר רק אם נצטרך לפיצוי כספי.

ינון אזולאי: המנכ"ל – יישר כוח לך, ואני חייב לומר שתמיד הלשכה שלך היתה אוזן קשבת.

ינון אזולאי: דיברת על המחיר השולי שמתכוונים שיכול להיות שהוא סביר ובמינימום.

ינון אזולאי: האם המחיר השולי של מאפיית ברמן יכול להשתוות למחיר השולי של מאפיית קריית שמונה?

ינון אזולאי: הווה אומר שכשאתה מגיש מכרז בכמויות שהם מגישים, שהם מייצרים, המחיר השולי שלהם – הם יכולים להתמודד עם המכרז, אבל הם, גם אם רוצים להוריד למחיר השולי הזה, הוא לא יכול, אז אם כך המכרז לא נמצא שוויוני.

ינון אזולאי: אם אתה מתייחס למחיר השולי של מאפיית ברמן, המחיר השולי שלהם זה לא מחיר שולי – גם אם רוצים לעמוד, לא יכולים לעמוד בו.

ינון אזולאי: אני לא למדתי כלכלה.

משה גפני: לא למדנו מה שנעשה פה.

משה גפני: כאילו קריית שמונה לא מקום לאומי שחייבים לעזור להם.

משה גפני: מיקי, בבקשה.

מיקי לוי: קודם כל תודה לך, אדוני מנכ"ל משרד הכלכלה, על העבודה.

מיקי לוי: זה האיר לנו את הנושאים האלה.

מיקי לוי: גם בפעמים הקודמות טענתי שהמכרז הוא בולעני, תוקפני, אגרסיבי.

מיקי לוי: אנחנו נמצא 150 או 100 עובדי המאפייה חוסים תחת דמי אבטלה של מדינת ישראל.

מיקי לוי: מדינת ישראל מצד אחד תעלה את מחיר הלחם האחיד.

מיקי לוי: מצד שני, ברמן יזכה באספקה של לחם במחיר של 2.70 עבור משרד הביטחון, ישלים את ההפרש על חשבון הציבור הישראלי – לא צריך להיות כלכלן כדי להבין את זה, ובא שלום על ישראל.

מיקי לוי: המדינה לכאורה תזכה בלחם מוזל רק עבור משרד הביטחון ברמת הגולן – זה רבע מדינה בקושי, ואנחנו נשלח 150 עובדים הביתה.

מיקי לוי: נשלם להם דמי אבטלה.

מיקי לוי: אני כבר לא מדבר על הפצע החברתי, הנפשי – מה זה עושה לעיר כמו קריית שמונה.

מיקי לוי: יש פה תושבי קריית שמונה – הם יידעו את זה טוב ממני כדי להגיד את זה - חברים שבאו מהפריפריה.

מיקי לוי: אני אומר לכם – אסור לממשלת ישראל, אסור לוועדת הכספים, ואני אומר לכם, משרד הביטחון – אתם תמצאו את הדרך המשפטית לפתור את הבעיה.

מיקי לוי: שאם לא כן - אני לא אוהב לאיים, אבל יש פה חברים שהם חברים בוועדת הכספים המשותפת לוועדת חוץ וביטחון ו-וועדת הכספים.

מיקי לוי: מתגלגלים שם הרבה מאוד כספים, לא רק לחם.

מיקי לוי: אתם לא יכולים להשתמש בנו במנוף, כי המנוף שלנו יהיה הרבה יותר חזק אם נצטרך להעביר כספים בוועדה משותפת לחוץ וביטחון ו-וועדת הכספים.

מיקי לוי: לכו הביתה.

מיקי לוי: התחננו אליכם פעם קודמת – לכו הביתה, תבטלו את המכרז, תעשו מה שאתם צריכים.

מיקי לוי: זה בולעני, זה תוקפני, זה יפגע בעיר שלמה.

מיקי לוי: אנחנו מדברים ללב שלכם.

מיקי לוי: תעבירו את הדברים שלי כמו שאתם רוצים למנכ"ל משרד הביטחון.

מיקי לוי: זה לא יכול לעבור בשלום.

מיקי לוי: אין פה קואליציה-אופוזיציה.

מיקי לוי: כולם פה תמימי דעים.

מיקי לוי: לא ניתן לזה לעבור.

מיקי לוי: תודה רבה.

משה גפני: אני חייב לציין שאז כשדיברנו עם מנכ"ל משרד הביטחון אכן דחו את זה.

משה גפני: שלא ישתמע שכביכול הוא לא שמע מה שביקשנו.

משה גפני: הוא שמע.

משה גפני: נראה מה אנחנו עושים תכף.

משה גפני: הוא האריך את המועד.

משה גפני: הבעיה המרכזית שנכנס פה הגורם המשפטי.

משה גפני: בבקשה, מאיר כהן.

מיקי לוי: וגם ברמן כשיבואו לבקש מחיר על לחם, יפגשו אותנו.

מאיר כהן: אדוני, כנראה שהוועדה מתגלה מה שלפלר סיפר, הפער בין השולי לבין ה-5.20, זה מדהים.

מאיר כהן: לא להאמין.

מאיר כהן: אדוני היושב-ראש, אני רוצה לומר לך ולחברים בוועדה כראש עיר.

מאיר כהן: יזם שבא לבנות מפעל בקריית שמונה או בדימונה או בבית שמש או באזורי עדיפות, אני משער שבשביל להקים מפעל, 50, 60 עובדים, בסך הכול העזרה של המדינה יכולה להגיע לעיתים 30 או 40 או 50 מיליון שקלים.

מאיר כהן: זה מדהים.

מאיר כהן: כדי להקים מפעל בקריית שמונה של 120 עובדים, ולא משנה מה הוא עושה, זה יהיה הלואו טק הכי נמוך.

מאיר כהן: המדינה משלמת ברוחב לב, וזה נכון בצדק.

מאיר כהן: יש לנו כאן מצב שבו עושים בדיוק ההפך ומתווכחים בין המנכ"לים של המשרדים.

מאיר כהן: להערכתי צריך לעשות דבר אחד – ברגע שהפרקליטות והמשפטנים נכנסו, אי אפשר להימנע מהם.

מאיר כהן: זה ביטול המכרז.

מאיר כהן: לשלם את הקנס.

מאיר כהן: ואומרים לי ששר האוצר אמר בפיו: אני מוכן לשלם.

קטי קטרין שטרית: נכון.

קטי קטרין שטרית: אתה צודק.

קטי קטרין שטרית: התחייב מכל כל במה.

קטי קטרין שטרית: אמר את זה.

מאיר כהן: הדבר השני - וזה הדבר הדרמטי, שהוא מאוד חשוב.

מאיר כהן: מכרזים כאלה שנולדו בחטא, בגלל החישוב הלא נכון, אני פוסל אותם.

מאיר כהן: צריכים הסכמה של מנכ"ל משרד הביטחון, או לחילופין, מר לפלר, אתה צריך לשלוח עוד מכתב, למרות שמאיימים עליך ואתה מתגרה באי נוחות, ולהודיע שעד שלא סוגרים את הבדיקה, שזה כנראה ייקח עוד 6, 7 חודשים - להוריד את החרב שמונפת מעל ראשם.

מאיר כהן: הם ב-10 במאי צריכים לסגור.

משה גפני: קרן, בבקשה.

קרן ברק: אני אעשה את זה קצר, כי היינו פה בכל הדיונים.

קרן ברק: לא רוצה לחזור על מה שנאמר.

קרן ברק: דרשנו אז קטי את הדיון על המאפייה כמקור פרנסה בזמן קורונה שכבר נגמרה מאז, בעיר כמו קריית שמונה, לא היה נראה לנו סביר.

קרן ברק: אמרנו שאנחנו מנסים להחיות כל עסק, אנו משמרים עסק חי ובטח לא נותנים לאף עסק לקרוס.

קרן ברק: זה היה אירוע.

קרן ברק: אחרי זה עוד מעט ייגמרו החל"תים ונצטרך לראות איך אנחנו עדיין משאירים עסקים חיים.

קרן ברק: אין שום סיבה וסיכוי שבעולם שניתן לעסוק כזה להיסגר בעיר כזאת.

קרן ברק: זה תפקידנו כאן.

קרן ברק: ודאי שלא מה שנאמר פה.

קרן ברק: לו הייתי הדובר פה הייתי מוציאה על זה את הכותרת של האירוע הזה, שיש פה מאפייה שמבקשת מכלל אזרחי ישראל לממן לעצמה את המכרז שבו היא מורידה מחירים למשרד הביטחון.

קרן ברק: זה כל הסיפור.

קרן ברק: אנחנו כל האזרחים הולכים לממן את הפער במחירים כדי שהם יזכו במכרז משרד הביטחון.

קרן ברק: זו הכותרת של הדיון הזה.

משה גפני: תודה.

משה גפני: קטי, בבקשה.

קטי קטרין שטרית: לא אחזור על מה שנאמר, אבל אעשה סדר.

קטי קטרין שטרית: הפתרון הוא מאוד פשוט.

קטי קטרין שטרית: הביטול של המכרז הוא הכרחי.

קטי קטרין שטרית: יש לנו גם גיבוי משר האוצר שאין מקום להיסוסים או גרירת רגליים.

קטי קטרין שטרית: אמר שיגבה את המשרד בעלויות הכרוכות בביטול המכרז כך שלא צריכה להיות בעיה.

קטי קטרין שטרית: מספיק זן בזבזנו, חמישה חודשים מהדיון הקודם, אדוני היושב-ראש.

קטי קטרין שטרית: אותם אנשים שאני מקבלת מהם מסרונים שהם עובדים שם, עזוב את החרדה הבריאותית שקיימת, וכל עם ישראל היה בתוך החרדה, אבל גם החרדה הקיומית שלהם, מה הולך להיות שם - אנחנו מדברים על קריית שמונה – לא על מרכז הארץ.

קטי קטרין שטרית: אני לא רוצה להתייחס למאפייה כזו או אחרת שזכו, אבל ודאי הם לא יקרסו, אבל המאפייה הזאת כן תקרוס.

קטי קטרין שטרית: כפי שאמר ידידי מאיר כהן – זה כל כך נכון.

קטי קטרין שטרית: מרכז ההשקעות משקיע כל כך הרבה כסף במפעלים.

קטי קטרין שטרית: אני בטוחה שהוא גם השקיע במאפייה הזאת.

גלעד אהרונסון: שקל המאפייה לא קיבלה בכל שנות קיומה.

קטי קטרין שטרית: אולי לא היית אז.

משה גפני: מה זה משנה עכשיו?

משה גפני: אני לא מנהל את הדיון הזה.

קטי קטרין שטרית: אני חוזרת ואומרת - יש דברים שהמדינה הזאת שלחה אנשים לגור שם.

קטי קטרין שטרית: גם צריך לדאוג להם, וגם אם זה בעניין ביטול מכרז, ולשלם, זה המקום.

קטי קטרין שטרית: אגב, שמישהו פה לא יחשוב – אמר את זה מיקי, ואני תומכת במה שאמר.

קטי קטרין שטרית: לא תהיה פה לא קואליציה ולא אופוזיציה.

קטי קטרין שטרית: כולנו יחד לא ניתן שהמהלך הזה יקרה.

משה גפני: נכון.

משה גפני: בבקשה.

גלעד קריב: יש פה רוב די ברור שחושב שבתנאים האלה צריך לבטל את המכרז, אבל גם המצב הזה שבו יש הליך משפטי שמעורב בו המשרד, והמשרד אומר:

גלעד קריב: אנחנו צריכים עוד זמן, והמשרד הממשלתי השני מערים קשיים על פנייה לבית המשפט בבקשה של דחיית הדיון זה משהו בלתי נתפס.

גלעד קריב: קרב המנכ"לים הזה לא ראוי.

גלעד קריב: משרד ממשלתי שמופקד על תחום אומר: אני צריך זמן לבדיקה, אז כמעט באופן אוטומטי צריך להציג את העמדה הזאת לבית המשפט, ואין לי ספק שבית המשפט מקבל אותה, וצריכה לצאת מפה גם פנייה למשרד.

גלעד קריב: לא ייתכן שבמכרזים ממשלתיים לא תימצא הדרך המשפטית – הכסף הזה הוא ציבורי, והמכרזים האלה הם מכרזי ממשלה.

גלעד קריב: במכרזי ממשלה השאלה של הבטחת תחרות של עסקים קטנים, התמיכה בפריפריה, חייב להיות שיקול בתוך המכרז.

גלעד קריב: זה לא מכרז של חברה פרטית.

גלעד קריב: הנושא הזה צריך להיות מטופל על ידי ועדת הכלכלה ועל ידינו.

גלעד קריב: בכל תקנה תמיכה – ואתה מכיר היטב את הנושאים של תקנות תמיכה - יש ניקוד עודף למפעלים שקורים בפריפריה.

גלעד קריב: בכל תקנת תמיכה מתייחסים למדרג סוציו אקונומי.

גלעד קריב: צריך לחשוב איך במכרזים ממשלתיים הדבר הזה בא לידי ביטוי.

משה גפני: תודה.

משה גפני: בבקשה.

יצחק מלכה: אני מנהל את המפעל.

יצחק מלכה: אני חושב שיש פה תמיכה ראשונה בוועדה הראשונה של הכספים.

יצחק מלכה: יכלו למנוע מאתנו את מריטת העצבים האלה שמופיעים לכל ה-120 כל חודש: בסוף החודש אתם הולכים הביתה.

יצחק מלכה: כמה אפשר למרוט עצבים לעובדים במשך חצי שנה ברצף?

יצחק מלכה: באים המחלקה המשפטית ואומרים: אנחנו הולכים לפי שיקול הדעת המשפטי – זו רק דעה.

יצחק מלכה: המחלקה המשפטית של משרד הביטחון.

יצחק מלכה: כאילו מזדרז להעביר מהר את המכרז, לגמור עם זה.

יצחק מלכה: להסתכל לטובת הציבור, שזה אנחנו.

יצחק מלכה: אנחנו העובדים, אנחנו קריית שמונה.

יצחק מלכה: תטפלו בנו.

יצחק מלכה: תגיעו קודם כל למסקנות של המלצה של ועדת הכלכלה, תגיעו לזה.

יצחק מלכה: אתם רוצים להרוג אותנו לפני המסקנות?

יצחק מלכה: בינתיים העובדים עובדים, שב-10 בחודש בשבוע הבא כולנו אמורים ללכת הביתה לפי המסקנות הקרות של המחלקה המשפטית.

יצחק מלכה: זו החלטה קרה.

יצחק מלכה: מיכאל ביטון, אנחנו בהידברות איתו.

יצחק מלכה: הוא צריך לקחת אחריות.

יצחק מלכה: הוא אמר שהוא יודע לקחת אחריות.

יצחק מלכה: הוא לא לקח אחריות.

יצחק מלכה: קח אחריות, ותגיד: טובת הציבור לפני המכרז, לפני הכול.

יצחק מלכה: תן לוועדה להגיע למסקנה.

יצחק מלכה: עד אז תנו לנו קצת אוויר ותפסיקו להחזיק את כולם במתח.

יצחק מלכה: איך לאנשים יש חשק לעבוד, לספק ממטולה ועד אילת, ויש פה נציג של משרד הביטחון.

יצחק מלכה: הוא לא יכול לומר לך שיחידה אחת לא מקבלת לחם.

יצחק מלכה: איזה מוטיבציה יש לקום בבוקר, שכל יום אומרים לך: בסוף החודש אתה הולך הביתה?

יצחק מלכה: חצי שנה.

יצחק מלכה: למי הם רוצים למרוט את העצבים?

יצחק מלכה: אנשים במפעל כבר התמוטטו.

יצחק מלכה: פינו אותם באמבולנס.

יצחק מלכה: מה הם רוצים שיקרה?

יצחק מלכה: שהוועדה תגיד: הגענו למסקנות, עשינו מהלכים?

משה גפני: תודה.

משה גפני: ינון.

ינון אזולאי: היה סיכום עם משרד האוצר.

ינון אזולאי: לצערי זה עדיין לא מומש.

ינון אזולאי: היה סיכום שהיה יכול לפתור את הבעיה – שתהיה פגישה במשרד האוצר עם מנכ"לי האוצר, הביטחון והכלכלה.

משה גפני: זה אני הולך לבקש עכשיו.

ינון אזולאי: שר האוצר אמר, שהוא מוכן להיות בדיון הזה, וזה מה שחשוב.

משה גפני: את זה אני מבקש להחליט.

משה גפני: אני יודע את הבעיה המשפטית.

משה גפני: כינסתי את הוועדה בשביל זה.

משה גפני: תודה רבה.

משה גפני: ראש עיריית קריית שמונה בזום, לדקה אחת.

אביחי שטרן: תודה רבה, אדוני היושב-ראש.

אביחי שטרן: לא אחזור על הדברים.

אביחי שטרן: אהיה מאוד קצר.

אביחי שטרן: שמענו את מנכ"ל משרד הכלכלה ידידי ואני שמח שיש מנכ"ל רציני.

אביחי שטרן: אמרתם את זה.

אביחי שטרן: לא אומרים שבחו של אדם בפניו אבל זה באמת מקצתו.

אביחי שטרן: מהדברים האלה אנחנו יכולים להבין: אל"ף, לא עושים לנו טובה.

אביחי שטרן: משתמע פה כאילו נותנים טובה או עדיפות לפריפריה.

אביחי שטרן: אני לא רוצה טובה וגם לא רוצה להרוויח זמן.

אביחי שטרן: אני רוצה להרוויח צדק.

אביחי שטרן: כששמענו קודם את מנכ"ל משרד הכלכלה אומר את הפערים ומה ששמעתם, אנו מבינים מזה דבר אחד – או מישהו, שזה עסק פרטי, אדם פרטי למטרות רווח, עשה מיליונים כל השנים האלה על חשבון הציבור, או יש פה תחרות לא הוגנת במטרה לדחות החוצה ולהעלים מאפייה בפריפריה.

אביחי שטרן: כך או כך הציבור מפסיד.

אביחי שטרן: גם אם נוציא את המאפייה הזאת מהמשחק ונשאיר את השוק הזה מאוד קטן, תחרות מאוד קטנה, שגם כולנו יודעים מה היה בעבר עם אותו שוק בתיאום המחירים, הציבור מפסיד.

אביחי שטרן: ואם הציבור משלם יותר- -

משה גפני: מה אתה מציע, אדוני ראש העיר?

אביחי שטרן: שמענו את הדברים.

אביחי שטרן: אם שר האוצר מוכן לשלם את הקנס, בואו קודם כל נבטל את המכרז הזה, אל"ף כדי שלא יהיה אותו עינוי דין כפי שמכירים במשפט.

אביחי שטרן: אותו מצב שתיאר היושב-ראש – העובדים האלה נמצאים בחוסר ודאות כבר חצי שנה.

אביחי שטרן: קודם כל נסיר מעליהם את החרב.

אביחי שטרן: בזמן הזה תעשו את הבדיקות שצריך, ואחריהן תצאו למכרז חדש.

משה גפני: תודה רבה, אדוני ראש העיר.

משה גפני: אני מבקש – תמונת המצב היא כזו.

משה גפני: נכנסה פה עכשיו הלשכה המשפטית והיא אומרת שצריך באופן מיידי.

משה גפני: לוועדה אין סמכות לומר שאנו סבורים אחרת.

משה גפני: אמר שר האוצר שהוא מוכן לקחת על עצמו את העלויות של כל הכרוך בעניין הזה.

משה גפני: אני לא בטוח שמתקיים דיון, מה שאמר קודם ינון אזולאי, שמתקיים דיון בין משרד האוצר, הכלכלה והביטחון, אני לא בטוח שאי אפשר להגיע למסקנות, כי אם אכן זו תמונת המצב, אדוני מנכ"ל משרד הכלכלה, אם אכן גם הלשכה המשפטית שלך וגם הלשכה המשפטית של משרד הביטחון וגם משרד האוצר יגידו שיש פה נושא ציבורי מהמדרגה הראשונה, המאפייה הולכת להיסגר בקריית שמונה, אנו נראים מדינה חלמאית, כמעט כמו מירון.

משה גפני: לא לוקחים אחרית על כלום.

משה גפני: מוציאים מכרז עם פער כזה, שיושב פה מנכ"ל מכובד ממשרד הכלכלה ומראה פער בלתי מתקבל על הדעת.

משה גפני: ולא יכולים לשבת שלושת המנכ"לים של משרדי הממשלה ולהגיע למסקנה ולומר לנו מה המסקנה הזאת?

משה גפני: אני מבקש ממנכ"ל משר הביטחון – אתם נציגי משרד הביטחון – עם מנכ"לי משרדי הכלכלה והאוצר, שיישבו עוד השבוע וינסו להגיע למסקנה.

משה גפני: אם אכן זו תמונת המצב, כפי שדוד לפלר מציג אותה, עם פערים כאלה גדולים ושצריך זמן כדי לפתור את הבעיה הזו ושר האוצר אומר שהוא מוכן לקחת על עצמו את הנזקים הכספיים שייגרמו כתוצאה מזה – אני מבקש לדעת מסקנות.

משה גפני: ששלושת המנכ"לים יישבו ואני מבקש בתוך שבוע לדעת מה קרה עם הישיבה הזאת ומה קרה עם החלטה בעניין הזה.

משה גפני: אנחנו לא נוכל להסכים לזה.

משה גפני: אני לא יכול לעשות כלום בנושא המשפטי, אבל גם לא יכול לחזור על מה שמיקי לוי אמר.

משה גפני: אבל אנחנו רשמנו לנו את הנושא של משרד הביטחון, רשמנו את הנושא של המאפיות.

משה גפני: אין דבר שלא עובר פה בוועדה, ואם הוא לא עובר פה בוועדה, הוא עובר בוועדה המשותפת.

אופיר כץ: ביקשנו את זה וזה לא קרה.

קטי קטרין שטרית: לפני חמישה חודשים ביקשנו את זה.

משה גפני: בינתיים היינו בכמה חודשים בעייתיים מבחינת המעקב בנושא הזה.

משה גפני: הייתי בטוח שהנושא הסתדר אגב.

משה גפני: היינו בבעיה.

משה גפני: כעשיו יושבת ועדה.

משה גפני: אני לא צריך אישור של ועדת הסכמות כדי לכנס את הוועדה.

משה גפני: אבוא לפה, אכנס את הוועדה.

משה גפני: שיבואו לפה, יסתכלו לעובדים הביתה ויגידו להם: תלכו הביתה.

משה גפני: נעשה את זה.

משה גפני: אומר שר האוצר שהוא מוכן לקחת על עצמו.

משה גפני: אומר מנכ"ל הכלכלה: אלה הנתונים.

משה גפני: אומר מנכ"ל משרד הביטחון: הלוואי שאני יכול.

משה גפני: אני רוצה להאריך את זה.

משה גפני: ואז נעשה עוד דיון.

דוד לפלר: רק שמשרד הביטחון יצטרך לגשת לבית המשפט ולומר- - -

משה גפני: אני מבקש שמשרד הביטחון ייכנס לעניין הזה.

משה גפני: לשבת איתו, לומר את מה שהוא אומר פה.

משה גפני: לא לומר לנו.

משה גפני: לומר לכם.

משה גפני: חוץ מכל הדברים המשפטיים ומה שעומד על סדר היום, יש גם מדינה ואזרחים ופריפריה וקריית שמונה.

מיקי לוי: אנחנו מבקשים ממשרד הביטחון לגשת לבית המשפט ולהגיש בקשה ל-45 עד 60 יום.

מיקי לוי: גפני, אני מבקש ממנה"ר, היועצת המשפטית, סגן מנה"ר, להגיש בקשה לבית המשפט לקבל ארכה של 45 יום כרגע.

מיקי לוי: לא לעשות את זה בעוד שבוע.

מיקי לוי: כי ביום שני נגמר הזמן.

מיקי לוי: לכן גם לא יהיה זמן לשבת ולהסדיר את העניינים.

מיקי לוי: זה הצעד הראשון.

מיקי לוי: גם בית המשפט העליון נעתר לבקשה לדחייה, מה קרה?

שני איבגי: אם העילה היא בגלל צורך של משרד הכלכלה להמשיך לבחון את המחירים, משרד הכלכלה הוא צד לתביעה, ומשרד הכלכלה יכול לפנות לפרקליטות באותה בקשה.

מיקי לוי: אתם בורחים מאחריות.

קטי קטרין שטרית: למה שמשרד הכלכלה יפנה?

קטי קטרין שטרית: תגישו את זה ביחד.

מיקי לוי: מנכ"ל משרד הכלכלה מפגין אומץ, והוא יגיש את הבקשה לדחייה.

מיקי לוי: ממש תודה רבה.

קטי קטרין שטרית: אם יש רצון טוב לפתור את הסוגיה, תגישו יחד.

ינון אזולאי: משרד האוצר לא נמצא פה.

ינון אזולאי: חשוב שהוועדה תפנה לשר האוצר עוד היום, שהוועדה החליטה שהיא רוצה את הפגישה המשולשת הזאת עוד השבוע.

משה גפני: תודה רבה.

יפעת שאשא ביטון: הוועדה צריכה לומר שהיא רואה את האחריות האישית של כל אחד מהשרים לפתרון של האירוע הזה.

יפעת שאשא ביטון: אולי זה ידרבן אותם.

משה גפני: תודה רבה, הישיבה נעולה.